Борис Младенов-Young
Човекът, който стрижеше овце

chitanka.info

Не бях видял до днес такова нещо

и как го правеше, съвсем не знам,

овцете стрижеше тъй сръчно, вещо,

че нямаше на себе равен там.

Бях чул, че някъде мъже прочути

го вършели с голяма бързина,

но този тук на всеки две минути,

повярвайте, остригваше овца.

От тялото, от мишците му здрави

течеше пот като под топъл душ,

но той, синът на огнения буш,

до края темпото си не забави

и със достойнство на английски лорд

взе първенството — изтощен, но горд!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.